"کٔشیرِ ہٕنز تہذیبی خۅد مختٲری ہُند اکھ شولہٕ وُن تہٕ بولہٕ وُن سِمبل چھُ آگر پٔچھِنۍ۔أسۍ چھِنہٕ چین، ایران تہٕ عربٕکۍ پٲٹھۍرادٕ زیٹھۍ تہٕ ہونزٕ کھٔلۍ۔ ستن ٲٹھن ساسن مُربع میلن ہُند اکھ زٔمینہ ژَکُل یا پوشہ پینڈ مگر اَسہ چھے پننہ تہذیبی خۅد مختٲری ہٕنز پنٕنۍ وٮ۪تھ یۅسہٕ سٲنۍ سٕے آنگہٕ نَس منز تھنہٕ پٮ۪وان تہٕ اَمہ کِسٕے گڑونجس پٮ۪ٹھ پنُن آب سومبرٲوِتھ وۅلُر چھے بناوان۔ اَسہ چھُ پنُن گنگہٕ بل، پنُن پریاگ تہٕ پنُن پُشکر ۔اَسہ چھُ پنُن مدینةُ الثٲنی تہٕ پنُن عروقُ الوثقیٰ۔اَسہ چھُ پنُن مادر زاد لُکہٕ تھیٹر ،ضیافٔتی نظام وازٕوان ،خاص ہانگل تہٕ خاص الخاص کۅنگ۔ یِتھے کِنۍ چھُ اَسہ ڈریگن تہٕ سی مُرغ سٕندۍ پٲٹھۍ پنُن مثٲلی جانور۔آگر پچھِنۍأمۍ سٕندِس وجودس منز چھِ دینو سارٕ Danosarپٮ۪ٹھٕ ڈریگن تہٕ سی مُرغس تام سٲری أکۍسٕے سُلیمان ٹینگس پٮ۪ٹھ سمان تہٕ پنٕنۍ عجٲیبات ہاوان"﴿کٲشِر کتاب، ص 165﴾۔